Wilde geweld &rarr
1 antwoord op Stof tot nadenke
Anne-Marie Beukes het gesê op Augustus 27, 2015
“…die lang swaai van haar diskoers het my laat wonder wat die beeldstormers moet maak van die feit dat daar geen soortgelyke verklarende woordeboeke vir Zoeloe, Xhosa, Sotho, Venda en so meer is nie – met blykbaar geen planne om dit tot stand te bring nie.”
Bg. stelling van Crito oor verklarende woordeboeke is nie heeltemal korrek nie. Die staat het, deur die Pan-Suid-Afrikaanse Taalraad (PanSAT), in Maart 2001 Nasionale Leksikografiese Eenhede vir elk van die amptelike tale as Artikel 21-maatskappye ingestel. Teen 2003 is bestuurstrukture en direksies vir elke eenheid gevestig met ten minste een personeellid vir elke eenheid. Die eenhede is per geolinguistiese gebied aan bepaalde universiteite gekoppel.
Die vordering wat sedertdien in die nege Afrikatale gemaak is, is weliswaar wisselend. So het die Xhosa-eenheid, IZiko leSizwe IoChazo-magama lesiXhosa, in 2006 byvoorbeeld die Greater Dictionary of IsiXhosa gepubliseer, ‘n drietalige woordeboek (Xhosa, Engels en Afrikaans), wat ‘n uitbouing was (met staatsgeld) van die eerste drietale Xhosa-woordeboek wat in 1989 verskyn het. Die Zulu-eenheid, Isikhungo Sesichazamazwi
SesiZulu, se Zulu-woordeboek (verklarend) verskyn in ook 2006 en is eweneens ‘n voortsetting en uitbouing van werk wat in 1980 ‘n aanvang geneem het. Werk aan woordeboeke in die ‘kleiner’ Afrikatale duur voort. ‘n Tweetalige (Venda-Engels) woordeboek is byvoorbeeld ook in 2006 gepubliseer, maar die status van die eentalige woordeboek-in-wording is nie aan my bekend nie.